CELEX: 62016TN0280
Language: el
Date: 2016-05-26 00:00:00
Title: Υπόθεση T-280/16: Προσφυγή της 26ης Μαΐου 2016 – GeoClimaDesign κατά EUIPO – GEO Gesellschaft für ENERGIE und Oekologie (GEO)

18.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/48
            
         Προσφυγή της 26ης Μαΐου 2016 – GeoClimaDesign κατά EUIPO – GEO Gesellschaft für ENERGIE und Oekologie (GEO)
   (Υπόθεση T-280/16)
   (2016/C 260/59)
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: GeoClimaDesign AG (Fürstenwalde/Spree, Γερμανία) (εκπρόσωπος: B. Lanz, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: GEO Gesellschaft für ENERGIE und Oekologie GmbH (Langenhorn, Γερμανία)
   
      Στοιχεία σχετικά με τη διαδικασία ενώπιον του EUIPO
   
   
      Δικαιούχος του επίδικου σήματος: Η αντίδικος ενώπιον του τμήματος προσφυγών
   
      Επίδικο σήμα: Λεκτικό σήμα της Ευρωπαϊκής Ένωσης «GEO» – Υπ’ αριθ. 8 331 076 σήμα της Ευρωπαϊκής Ένωσης
   
      Διαδικασία ενώπιον του EUIPO: Διαδικασία για την κήρυξη ακυρότητας
   
      Προσβαλλόμενη απόφαση: Απόφαση του τετάρτου τμήματος προσφυγών του EUIPO της 29ης Μαρτίου 2016 στην υπόθεση R 1679/2015-4
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση·
            
         
               —
            
            
               να κηρύξει άκυρο το επίμαχο σήμα ή, επικουρικώς, να το κηρύξει άκυρο για τις ακόλουθες υπηρεσίες: οργανωτική προετοιμασία κατασκευαστικών έργων σχετικών με ανανεώσιμες πηγές ενέργειας, ιδίως σταθμών αιολικής ενέργειας και αιολικών πάρκων (κλάση 35), διαχείριση και μεσιτεία ακινήτων στο πλαίσιο της υλοποίησης έργων σχετικών με ανανεώσιμες πηγές ενέργειας, ιδίως σταθμών αιολικής ενέργειας και αιολικών πάρκων, επιδιόρθωση και συντήρηση σταθμών αιολικής ενέργειας (κλάση 37), τεχνικός σχεδιασμός για έργα σχετικά με ενεργειακό εφοδιασμό, τεχνικός σχεδιασμός για έργα σχετικά με ανανεώσιμες πηγές ενέργειας, ιδίως σταθμούς αιολικής ενέργειας και αιολικά πάρκα, τεχνικές μελέτες έργων σχετικών με ανανεώσιμες πηγές ενέργειας, ιδίως σταθμών αιολικής ενέργειας, εκπόνηση τεχνικών και επιστημονικών γνωμοδοτήσεων (κλάση 42)·
            
         
               —
            
            
               να καταδικάσει το καθού στα δικαστικά έξοδα.
            
         
      Προβαλλόμενος λόγος
   
   
               —
            
            
               Παράβαση του άρθρου 52, παράγραφος 1, στοιχείο α', σε συνδυασμό με το άρθρο 7, παράγραφος 1, στοιχείο β', και με το άρθρο 7, παράγραφος 1, στοιχείο γ', του κανονισμού 207/2009.